Egyházmegyei Ifjúsági Zarándoklat 2025

Mór – Bodajk

2025. szeptember 26-27.

Az idei esztendőben is megrendezzük az egyházmegye ifjúsági gyalogos zarándoklatát Mór és Bodajk között. Fontosnak tartjuk, hogy fiataljainknak lehetősége legyen kiszakadnia a mindennapok rohanásából, stresszes helyzeteiből, s legyen idejük minőségileg találkozni egymással, önmagukkal és Istennel is. Ez a zarándoklat évről évre lehetőséget kínál erre.

Az idei jubileumi szentévben a zarándoklat témáját egy új fiatal szent, Carlo Acutis egyik nagyon szép mondata adja: „*Mindenki eredetinek születik, de sokan másolatként halnak meg”*. A mostani világ uniformizálni akar bennünket, mert sok ugyan olyan emberrel könnyű bánni. Ezenfelül szeretné, hogy az emberekből eltűnjön a bűn fogalma, s ne legyen lelkiismeretfurdalása, ha olyan dolgot tesz, ami kellemes mondván: „*ami jó érzés, az nem lehet rossz*”. A bűn aljassága, hogy eközben az elkövető lelke apránként megsemmisül, s egy kiüresedett, a semmi felé haladó „közösségbe” kovácsolódunk. Szent Carlo Acutis ez ellen hirdette meg életével azt a forradalmat, ami szembeszáll ezzel a negatív irányzattal. A mostani zarándoklaton mi is szeretnénk ehhez a Szenthez csatlakozni, s elgondolkodni, hogy miként tudunk az eredetiség útján maradni.

Kérjük, hogy mindenki lehetőleg **a zarándoklat egészén** vegyen részt, csak nyomós okból jöjjünk később vagy távozzunk hamarabb! Ha nem így teszünk, lehet, hogy megfosztjuk magunkat egy-egy mélyebb lelki élménytől, melyet az Isten tartogatna nekünk.

Ebben a levelünkben szeretnénk megosztani a legfontosabb információkat a zarándoklatról és a jelentkezés folyamatáról.

1. Érkezés

2025. szeptember 26., péntek 19:00-20:00 között

Cím: Szent Erzsébet Római Katolikus Általános Iskola: [Mór, Erzsébet tér 19, 8060](https://www.google.com/maps/place/data%3D%214m2%213m1%211s0x476a24620f9acdc5%3A0xec12f8b5e5dc8c07?sa=X&ved=1t:8290&ictx=111)

*(Szombati vis major érkezés: 2025. szeptember 27., szombat 8:00-8:30 között ugyan úgy az iskolához)*

1. A program várható vége

2025. szeptember 27., szombat a 15:00-kor kezdődő zárómise után

Cím: Bodajki Segítő Szűz Mária-kegytemplom: [Bodajk, Szent István tér 1, 8053](https://www.google.com/maps/place/data%3D%214m2%213m1%211s0x476a216f7db0b7b5%3A0x429bb639b36c8d56?sa=X&ved=1t:8290&ictx=111)

1. Felszerelés

Kérünk mindenkit, hogy kényelmes, túrázáshoz alkalmas öltözetben jelenjen meg. Az aktuális időjárás függvényében esőkabátot is érdemes lehet hozni.

Pénteken az iskola tantermeiben fogunk megszállni, ezért ehhez kérem, hogy mindenki hozzon magával matracot/Polifoamot és hálózsákot. Ezeket majd szombaton át fogjuk szállítani Bodajkra, nem kell cipelnünk a zarándoklat közben. Fontos viszont, hogy monogram vagy jel legyen ezeken, hogy mindenki megismerhesse a saját dolgait.

1. Költségek

A részvétel ingyenes, de…

FIGYELEM!

**Egyéni, önkéntes regisztráció**:

Ha valaki nem tud eljönni a programra és nem jelzi ezt szeptember 24. 23:59-ig, akkor az Egyházmegye a rendezvény után az ebéd díját kiszámlázza a meg nem érkezett résztvevő felé.

**Csoportos regisztráció:**

Ha egyesek egy csoportból nem jelennek meg a zarándoklaton úgy, hogy nem jelzi emailben a csoportvezető szeptember 24. 23:59-ig a hiányzását, akkor az Egyházmegye az Iskola vagy a Plébánia felé fogja kiszámlázni az ebéd díját.

1. Életkor

7. osztálytól (Kb. 12 éves) 12. osztályig

Efölött önkéntesnek lehet jelentkezni

1. Étkezés

Péntek estére alapvetően nem tervezünk közös vacsorát, de aki úgy gondolja, hozhat magának, barátainak hideg élelmet. Rágcsálnivalót és innivalót viszont fogunk biztosítani ezen az estén is. Másnap reggelit és Bodajkon meleg egytál ebédet fogunk elfogyasztani. Az ételallergiával rendelkező résztvevőknek is biztosítani fogjuk az ellátást.

1. Kísérők

A kísérő tanárok részére egy-egy külön tanteremben (férfi-női) lesz lehetőség aludni. Ha valakinek ez nem megfelelő, kérjük, hogy önmaga gondoskodjon szállásról.

1. Önkéntesség

Azok a 11-12. osztályos fiatalok (illetve a móri Szent Erzsébet iskola 8. osztálya), akik szívesen önkénteskednének a rendezvényen, s ezzel közösségi szolgálati órákat szereznének, kérjük, hogy szeptember 17. 21 óráig jelentkezzenek.

1. Regisztráció

A rendezvényen való részvétel regisztrációhoz kötött. Lehet csoportosan regisztrálni, ha legalább 5 fő regisztrál; illetve lehetőség van egyéni regisztrációra is.

Egyéni regisztrációs felület: <https://forms.gle/YbEybjoQ5RhfbtM39> Határidő: 09.22. 21 óra

Csoportos regisztrációs felület: <https://forms.gle/XVuWayHcwG9J73Sq5> Határidő: 09.22. 21 óra

Önkéntes regisztrációs felület: <https://forms.gle/YWey81esoD7vuizU8> Határidő: 09.17. 21 óra

1. Parkolás

Aki autóbusszal vagy személyautóval érkezik, minden esetben maga intézi a parkolóhelyet. Akinek szüksége van arra, hogy Bodajkról visszavigyük Mórra a járművéért, kérjük, hogy a jelentkezési felületen az „*megjegyzés, kérés*” rovatban jelezze.

1. Elérhetőség:

Akinek bármi kérdése vagy jelezni valója van, az alábbi email címen és telefonszámon tud:

Email: ifjusagpasztoracio@puspokseg.hu

Tel.: Szlama Ákos - +36303065916

Mindenkit sok szeretettel várunk!